เตือนภัยการเงิน
ธนาคารแห่งประเทศไทย (ธปท.) สำนักงานภาคเหนือเดินสายจัดให้ความรู้เรื่องสิทธิหน้าที่ของผู้ใช้บริการทางการเงิน ภัยทางการเงิน และการวางแผนทางการเงิน โดย นายสาคร ศรีสวัสดิ์ ผู้บริหารทีมส่วนคุ้มครองและให้ความรู้ผู้ใช้บริการทางการเงิน ธปท. เปิดเผยว่า ผู้ใช้บริการจะต้องรู้ทันภัยทางการเงินในรูปแบบต่างๆ เนื่องจากปัจจุบันประชาชนมีการใช้บริการทางการเงินผ่านระบบอินเทอร์เน็ตและมือถือจำนวนมากขึ้น ขณะที่รูปแบบกลโกงทางการเงินได้เปลี่ยนแปลงมากขึ้น เช่น มีการส่งอีเมลเพื่อให้ยืนยันการซื้อของผ่านเว็บไซต์ปลอม ทั้งที่ไม่ได้ซื้อ เมื่อประชาชนตกเป็นเหยื่อ หลงใส่ชื่อและรหัสให้ กลุ่มคนร้ายก็จะนำชื่อและรหัสที่ได้ไปเบิกเงินหรือซื้อของ ทำให้เกิดความสูญเสีย
4 พ.ย. 2558

ธนาคารแห่งประเทศไทย (ธปท.) สำนักงานภาคเหนือเดินสายจัดให้ความรู้เรื่องสิทธิหน้าที่ของผู้ใช้บริการทางการเงิน ภัยทางการเงิน และการวางแผนทางการเงิน โดย นายสาคร ศรีสวัสดิ์ ผู้บริหารทีมส่วนคุ้มครองและให้ความรู้ผู้ใช้บริการทางการเงิน ธปท. เปิดเผยว่า ผู้ใช้บริการจะต้องรู้ทันภัยทางการเงินในรูปแบบต่างๆ เนื่องจากปัจจุบันประชาชนมีการใช้บริการทางการเงินผ่านระบบอินเทอร์เน็ตและมือถือจำนวนมากขึ้น ขณะที่รูปแบบกลโกงทางการเงินได้เปลี่ยนแปลงมากขึ้น เช่น มีการส่งอีเมลเพื่อให้ยืนยันการซื้อของผ่านเว็บไซต์ปลอม ทั้งที่ไม่ได้ซื้อ เมื่อประชาชนตกเป็นเหยื่อ หลงใส่ชื่อและรหัสให้ กลุ่มคนร้ายก็จะนำชื่อและรหัสที่ได้ไปเบิกเงินหรือซื้อของ ทำให้เกิดความสูญเสีย 
ฉะนั้น ประชาชนจะต้องระมัดระวังการใช้จ่าย หรือการใช้บริการทางอินเทอร์เน็ต รวมทั้งมือถือในการชำระเงินและตรวจสอบให้ถูกต้องจากธนาคารที่ให้บริการ
นอกจากนี้ ประชาชนจะต้องวางแผนทางการเงินเพื่อปลูกฝังวินัยการออม เช่น นำรายได้ที่หักเงินออมแล้ว เหลือเท่าไหร่จึงนำไปใช้จ่าย โดยสัดส่วนการออมไม่ควรต่ำกว่า 1 ใน 4 ของรายได้ และควรมีเงินสำรองไว้ใช้ในยามฉุกเฉินประมาณ 6 เท่าของค่าใช้จ่ายแต่ละเดือน ส่วนการก่อหนี้ ควรมีภาระผ่อนชำระไม่เกิน 1 ใน 3 ของรายได้ในแต่ละเดือน